AaB-træneren er blevet tilsmilet af heldet. Allan Olesen er tilbage fra karantæne, og kun de unge talenter Daniel Christensen og Lasse Nielsen er skadede. - Man må altid påregne enkelte skader i truppen, men lige nu ser det heldigvis lyst ud for os, siger Erik Hamrén. AaB jagter deres blot tredje sejr på Brøndby Stadion på søndag. Træneren er dog optimistisk før opgøret. AaB kommer nemlig med en sejr i benene, både fra Viborgkampen i søndags, mens også fra sidste udekamp mod Brøndby. - Vi ved, vi kan vinde kampen, og det er en god følelse at tage derover med. Men hvis det igen skal lykkes, skal vi udover at præstere rigtigt godt også spille disciplineret og levere noget godt offensivt spil, siger Erik Hamrén

Opsummering:
Erik Hamrén råder over en næsten komplet spillertrup før mødet med Brøndby på søndag.